KOST. 05 REGOLAMENTI TAL-KUMMISSJONI DWAR IS-SERVIZZ PUBBLIKU DWAR ĦATRIET LEGAL NOTICE 333 tal-2016, kif emendat bl-Avviż Legali 54 tal-2016, u 126 tal-2017. LEGAL NOTICE 333 tal-2016, kif emendat bl-Avviż Legali 54 tal-2016, u 126 tal-2017. Taqsima I- Preliminari 1. It-titolu ta’ dawn ir-regolamenti hu r-Regolamenti tal-Kummissjoni dwar is-Servizz Pubbliku dwar Ħatriet. 2. Tifsir. Emendat: A.L.54 tal-2016. (1) F’dawn ir-regolament ikemm-il darba r-rabta tal-kliem ma teħtieġx xort’oħra: " akkomodazzjoni raġjonevoli " tinkludi: (a) li l-faċilitajiet eżistenti użati minn impjegati jsiru faċilment aċċessibbli u jistgħu jintużaw minn persuni b’diżabilità; u (b) ir-ristrutturar tax-xogħol, il-ħolqien ta’ xogħol part-ti me jew ħinijiet ta’ xogħol modifikati, l-assenjament mill-ġdid ta’ postijiet vakanti, il-ksib jew il-modifika ta’ apparat jew inġenji, l-aġġustament jew il-modifika kif xieraq ta’ eżamijiet, materjal jew policies ta’ taħriġ, il-provdiment ta’ qarrejja jew interpreti, u l-għemil ta’ akkomodazzjoni oħra simili għal persuna b’diżabilità; "bord tal-għażla " tfisser korp maħtur skont ir-regolament 12; "dokument ta’ delega " tfisser strument li permezz tiegħu s-setgħat huma delegati skont l-artikolu 110(1) tal-Kostituzzjoni; "ippublikar" tinkludi, fir-rigward ta’ sejħa għal applikazzjonijiet, pubblikazzjoni online u ċirkolazzjoni lil uffiċjali pubbliċi b’mod elettroniku jew b’mezzi interni ta’ kommunikazzjoni; "kap ta’ dipartiment " tfisser- (a) is-Segretarju Permanenti Ewlieni; (b) is-Segretarji Permanenti; (ċ) Kap. 497. Kap. 497. il-kap ta’ kull dipartiment tal-Gvern elenkat fit-Tieni Skeda li tinsab mal-Att dwar l-Amministrazzjoni Pubblika; (d) kull uffiċjal pubbliku ieħor f’livell ta’ direttur jew livell ogħla li huwa responsabbli għall-immaniġġjar tar-riżorsi umani, servizzi korporattivi jew amministrazzjoni f’ministeru; u (e) kull uffiċjal pubbliku ieħor jew awtorità oħra li lilhom ġiet delegata s-setgħa li jaħtru persunal skont l-artikolu 110(1) tal-Kostituzzjoni: Iżda meta s-setgħa li jinħatar persunal, jew li tittieħed kull azzjoni oħra li għaliha japplikaw dawn ir-regolamenti, tkun ġiet delegata lil xi persuna f’kariga partikolari skont l-artikolu 110(1) tal-Kostituzzjoni, hija biss dik il-persuna li tkun f’dik il-kariga li tista’ teżerċita dik is-setgħahekk delegata; "kariga " għandha t-tifsira mogħtija lilha bl-artikolu 2(1) tal-Att dwar l-Amministrazzjoni Pubblika; Kap. 497. Kap. 497. "Kodiċi dwar l-Immaniġġjar tas-Servizz Pubbliku " tfisser il-korp ta’ istruzzjonijiet li għalihom jirreferi l-artikolu 15(5) tal-Att dwar l-Amministrazzjoni Pubblika; Kap. 497. Kap. 497. " Kummissjoni " tfisser il-Kummissjoni dwar is-Servizz Pubbliku kif imwaqqfa taħt l-artikolu 109 tal-Kostituzzjoni; "ministeru " għandha t-tifsira mogħtija lilha bl-artikolu 2(1) tal-Att dwar l-Amministrazzjoni Pubblika; " Panel Permanenti tal-Għażla " tfisser korp maħtur skont ir-regolament 11; " prinċipju ta’ mertu " tfisser xi waħda mid-dispożizzjonijiet li ġejjin, jew id-dispożizzjonijiet kollha, skont kif applikabbli: (a) ir-regolament 5 fir-rigward ta’ sejħiet għal applikazzjonijiet; (b) ir-regolament 12(2) fir-rigward tal-għamla ta’ bordijiet tal-għażla; (ċ) ir-regolament 14 fir-rigward tal-evalwazzjoni tal-applikanti; (d) ir-regolament 16(2) fir-rigward tal-kriterji tal-għażla; u (e) ir-regolament 25 fir-rigward ta’ ħatriet; " rakkomandazzjoni " tfisser, fir-rigward ta’ ħatriet, rakkomandazzjoni mill-Kummissjoni skont l-artikolu 110(1) tal-Kostituzzjoni; "Reġistratur tal-Eżamijiet " tfisser persuna maħtura skont l-artikolu 125 tal-Att dwar l-Edukazzjoni; " Regolamenti dwar id-Dixxiplina " tfisser regolamenti dwar id-dixxiplina fis-servizz pubbliku magħmulin taħt il-Kostituzzjoni; "reklamar " tfisser il-ħruġ ta’ avviżimmirat li jġib sejħa għal applikazzjonijiet għall-attenzjoni ta’ udjenza aktar wiesgħa; " Segretarju Eżekuttiv " tfisser is-Segretarju Eżekuttiv tal-Kummissjoni dwar is-Servizz Pubbliku; " Segretarju Permanenti " tfisser uffiċjal pubbliku maħtur skont l-artikolu 92(3) tal-Kostituzzjoni; " Segretarju Permanenti Ewlieni " tfisser il-persuna maħtura skont l-artikolu 14 tal-Att dwar l-Amministrazzjoni Pubblika; Kap. 497. Kap. 497. " sejħa għal applikazzjonijiet " tfisser sejħa għal applikazzjonijiet għal vakanza li għaliha japplika r-regolament 3(1); "servizz pubbliku " għandha t-tifsira mogħtija lilha bl-artikolu 124 tal-Kostituzzjoni; " uffiċjal pubbliku" jew "uffiċjal " tfisser uffiċjal pubbliku kif imfisser fl-artikolu 124(1) tal-Kostituzzjoni, iżda m’għandhiex, għall-finijiet ta’ dawn ir-regolamenti, tinkludi l-imħallfin jew l-maġistrati; "vakanza " u "post vakanti " għandhom jinftiehmu skont ir-regolament 3(1). (2) F’dawn ir-regolamenti, kemm-il darba r-rabta tal-kliem ma teħtieġx xort’oħra, kull riferenza għal persuna f’kariga partikolari għandha tinkludi kull persuna li tkun qed taqd il-funzjonijiet ta’ dik il-kariga waqt kull perjodu li dik il-kariga tkun vakanti jew waqt li l-persuna f’dik il-kariga tkun assenti. 3. (1) Kemm-il darba mhux previst mod ieħor f’dawn ir-regolamenti, dawn ir-regolamenti japplikaw għall-mili ta’ vakanzi fis-servizz pubbliku permezz ta’ ħatriet magħmula- (a) skont l-artikolu 110(1) tal-Kostituzzjoni, kemm jekk mill-Prim Ministru jew taħt awtorità delegata; u (b) wara l-pubblikazzjoni ta’ sejħiet għal applikazzjonijiet. (2) Ir-regolamenti 27 sa 32 (it-tnejn inklużi), 35 u 36 japplikaw għall-ħatriet kollha taħt l-artikolu 110(1) tal-Kostituzzjoni. (3) Meta dawn ir-regolamenti huma f’konflitt ma’ xi dokument ta’ delega, dawn ir-regolamenti għandhom jipprevalu sakemm dawn ir-regolamenti jew id-dokument ta’ delega speċifikament ma jipprovdux xort’oħra, irrispettivament minn jekk id-dokument kien inħareġ qabel jew wara li daħlu fis-seħħ dawn ir-regolamenti. (4) Dawn ir-regolamenti huma mingħajr preġudizzju għas-setgħa tal-Kummissjoni li tirrakkomanda ħatriet mingħajr il-ħtieġa li tirrikorri għal sejħa għal applikazzjonijiet meta l-Kummissjoni tkun sodisfattali, fiċ-ċirkostanzi, sejħa għal applikazzjonijiet ma tkunx xierqa. (5) Il-Kummissjoni tista’ tagħmel dispożizzjonijiet speċjali, li huma differenti mid-dispożizzjonijiet ta’ dawn ir-regolamenti, għall-pożizzjonijiet ta’ Direttur u Direttur Ġenerali u pożizzjonijiet oħra ekwivalenti. Taqsima II- Sejħiet għal applikazzjonijiet 4. (1) Il-Kap ta’ Dipartiment m’għandux ikollu bżonn l-approvazzjoni jew il-kontrofirma tal-Kummissjoni qabel jippubblika sejħa għal applikazzjonijiet, kemm-il darba s-sejħa tkun konformi ma’ dawn ir-regolamenti u mar-rekwiżiti preskritti mill-Kummissjoni fir-regolament 7. (2) Dan ir-regolament huwa mingħajr preġudizzju għas-setgħat tal-Kummissjoni kif imniżżel aktar ’l isfel, inkluża s-setgħa li tannulla d-dispożizzjonijiet ta’ sejħa u li teħtieġ li sejħa tiġi emendata jew irtirata. ġenerali applikabbli għas-sejħiet. </margin> 5. (1) Kull sejħa għal applikazzjonijiet għandha tiġi ppubblikata jew reklamata b’dak il-mod li jagħti opportunità raġonevoli lil dawk li huma eliġibbli għall-vakanza li jaraw is-sejħa u li jissottomettu l-applikazzjonijiet. (2) L-ebda sejħa għal applikazzjonijiet m’għandha tinkludi dispożizzjonijiet li huma inġusti jew mhux raġonevoli meta mqabbla mad-dmirijiet tal-post vakanti u l-bżonnijiet tas-servizz pubbliku. (3) Ir-rekwiżiti tal-eliġibilità għal kull vakanza għandhom jirriflettu unikament id-dmirijiet tal-post vakanti u l-bżonnijiet tas-servizz pubbliku. (4) Il-Kummissjoni tista’ tieħu azzjoni ta’ rimedju kif previst hawn aktar ’l isfel, jekk tikkunsidra li sejħa għal applikazzjonijiet ma tilħaqx l-istandards imniżżla f’dan ir-regolament. 6. Meta sejħa għal applikazzjonijiet tkun ippubblikata bil-Malti u b’xi lingwa oħra, it-test bil-Malti ta’ dik is-sejħa għandu jipprevali f’każ ta’ konflitt bejn it-testi. 7. Setgħa tal-Kummissjoni li tippreskrivi rekwiżiti għal sejħiet. (1) Il-Kummissjoni tista’ tippreskrivi rekwiżiti standard rigward l-abbozzar, il-pubblikazzjoni u r-reklamar tas-sejħiet għall-applikazzjonijiet kollha jew xi kategorija partikolari tagħhom. (2) Il-Kummissjoni tista’ wkoll tippreskrivi li jiġu inklużi dispożizzjonijiet standard fis-sejħiet għall-applikazzjonijiet kollha jew xi kategorija partikolari tagħhom. 8. Setgħa tal-Kummissjoni li teżenta applikanti minn rekwiżiti f’sejħa. (1) Il-Kummissjoni tista’, għal raġunijiet oġġettivi, teżenta xi applikant minn xi rekwiżit partikolari f’sejħa għal applikazzjonijiet li għalih l-applikant huwa soġġett jekk il-Kummissjoni tkun sodisfatta li dik l-eżenzjoni hija neċessarja sabiex- (a) telimina xi inġustizzjali kieku kienet isseħħ, meta jitqies il-bżonn li jkun hemm ġustizzja bejn l-applikanti għall-istess sejħa; jew (b) Kap. 413. Kap. 413. tipprovdi opportunità raġonevoli lil persuna b’diżabilità skont l-Att dwar Opportunitajiet Indaqs għal Persuni b’Diżabilità, meta jittieħed f’konsiderazzjoni l-artikolu 7(2) tal-istess Att. (2) Mingħajr preġudizzju għar-regolament 9, applikant li huwa soġġett għal xi rekwiżit mandatorju f’sejħa għal applikazzjonijiet jista’ jiġi biss eżentat minn dak ir-rekwiżit kif previst f’dan ir-regolament. 9. Setgħa tal-Kummissjoni li tinterpreta sejħa u li timmodifika jew tannulla dispożizzjonijiet tagħha. (1) La darba sejħa għal applikazzjonijiet tkun ġiet ippubblikata, il-Kummissjoni għandu jkollha s-setgħa li tiddeċiedi dwar l-interpretazzjoni ta’ kull dispożizzjoni tas-sejħa u, bla ħsara għal kull liġi oħra, id-deċiżjoni tal-Kummissjoni għandha tkun finali utorbot. (2) Il-Kummissjoni tista’ timmodifika permezz ta’ interpretazzjoni jew tannulla xi dispożizzjoni tas-sejħa, li l-Kummissjoni tikkunsidra bħala - (a) mhux ċara; (b) f’konflitt ma’ dispożizzjonijiet oħra fl-istess sejħa, inkluż, iżda mhux biss, differenza bejn il-verżjonijiet lingwi differenti li bihom ġie ippubblikat it-test tas-sejħa; (ċ) f’konflitt ma’ dawn ir-regolamenti jew xi liġi oħra; jew (d) ir raġonevoli. (3) Meta l-Kummissjoni tikkunsidra li azzjoni taħt is-subregolament (2) ma jkunx biżżejjed biex tirrimedja d-difetti f’sejħa għal applikazzjonijiet, il-Kummissjoni tista’ tieħu azzjoni taħt ir-regolament 10. 10. Setgħa tal-Kummissjoni li tordna li sejħa tiġi emendata jew irtirata. (1) Meta l-Kummissjoni tikkunsidra li sejħa għal applikazzjonijiet ippubblikata hija f’konflitt ma’ dawn ir-regolamenti jew xi liġi oħra, jew li fiha xi difett, u r-regolament 9 mhux applikabbli jew ma joffrix rimedju suffiċjenti, il-Kummissjoni tista’ tordna lill-Kap ta’ Dipartiment responsabbli sabiex: (a) jippubblika emenda għas-sejħa b’dak il-modu li jkun fiha dawk id-dispożizzjonijiet li tista’ tordna l-Kummissjoni, inkluż, jekk xieraq, estensjoni taż-żmien disponibbli għas-sottomissjoni tal-applikazzjonijiet; jew (b) jirtira s-sejħa u jippubblika sejħa riveduta b’dak il-modu b’dawk l-emendi li l-Kummissjoni tista’ tordna. (2) Il-Kummissjoni tista’ minbarra dan toħroġ direzzjonijiet lill-Kap ta’ Dipartiment rigward ir-reklamar tal-emendi ppublikati jew tas-sejħa riveduta. Taqsima III- Panels Permanenti tal-Ġħażla u bordijiet tal-għażla 11. Panels Permanenti tal-Għażla. (1) Is-Segretarju Permanenti ta’ kull ministeru għandu, soġġett għall-approvazzjoni tal-Kummissjoni, jistabbilixxi Panel Permanenti tal-Għażla li jkun jikkonsisti minn persuni xierqa u kompetenti, li ma jkunux uffiċjali pubbliċi li qed iservu iżda jistgħu ikunu ex-uffiċjali pubbliċi. (2) Membri tal-Panel Permanenti tal-Għażla għandhom iservu għal perjodu sa sitta u tle tinxahar bil-possibilità ta’ tiġdid, soġġett għall-approvazzjoni tal-Kummissjoni, għal termini oħra sa sitta u tletinxahar kull terminu: Iżda membru tal-Panel jista’ jitneħħa mill-Kummissjoni, fid-diskrezzjoni tagħha, f’kull ħin. 12. Ħatra u kompożizzjoni tal-bordijiet tal-għażla. Emendat: A.L.54 tal-2016. (1) Bla ħsara għas-subregolament (2), bord tal-għażla għandu jikkonsisti f’mhux inqas minn tliet persuni maħtura mill-Kap ta’ Dipartiment responsabbli u magħżula minn xi waħda jew iktar mill-kategoriji li ġejjin: (a) uffiċjali pubbliċi li qed iservu u li huma xierqa u kompetenti; (b) membri tal-Panel Permanenti tal-Għażla tal-ministeru rilevanti; (ċ) persuni oħra b’kompetenza li hija partikolarment rilevanti għall-post vakanti jew għall-proċess tal-għażla: Iżda l-bord tal-għażla għandu jinkludi mill-anqas persuna waħda li hija uffiċjal pubbliku li qed iservi. (2) Sakemm il-Kummissjoni ma tordnax xort’oħra l-ebda bord tal-għażla m’għandu jinkludi: (a) membri tal-persunal tas-segretarjat tal-Prim Ministru, ta’ xi Ministru jew ta’ Segretarju Parlamentari; (b) membri tal-Kamra tad-Deputati ta’ Malta, kunsilliera f’kunsilli lokali Maltin, jew membri tal-Parlament Ewropew; (ċ) kandidati għall-elezzjoni għall-Kamra tad-Deputati ta’ Malta, jew kunsill lokali Malti jew il-Parlament Ewropew jew persuni li kienu kandidati fl-elezzjoni l-aktar riċenti għal xi wieħed minn dawn il-korpi; (d) persuni li għandhom karigi, imħallsin jew le, eletti jew maħtura, fl-istruttura ta’ partit politiku, jew persuni li kellhom dawn il-karigi fl-aħħar ħames snin; (e) kull uffiċjal ta’ tradeunion li jirrappreżenta lil applikanti għall-post vakanti; (f) kull persuna li hija skwalifikata mill-Kummissjoni skont is-sub regolament (3); jew (g) kull persuna li, li kieku tkun fuq il-bord tal-għażla, sertitpoġġa f’pożizzjoni ta’ konflitt jew f’konflitt apparenti ta’ interess. (3) Il-Kummissjoni tista’ tiskwalifika lil xi persuna milli sservi fuq xibord jew fuq kull bord u l-iskwalifika għandha tkun indefinita jew għal dak il-perjodu li l-Kummissjoni tista’ tispeċifika. (4) Jekk persuna tiġi maħtura fuq bord tal-għażla minkejja s-sub regolament (2), jew is-subregolament (2) jiġi applikabbli għal dik il-persuna wara l-ħatra tagħha fuq il-bord tal-għażla, dik il-persuna għandha hekk tinforma lill-Kap ta’ Dipartiment, li għandu ineħħi lil dik il-persuna minn chair person jew membru tal-bord tal-għażla, sakemm xi applikanti ma jkunux diġà ġew intervistati jew xort’oħra evalwati mill-bord tal-għażla, fl-liema każ il-Kap ta’ Dipartiment għandu jikseb direzzjoni mill-Kummissjoni. (5) Il-membri kollha ta’ bord tal-għażla, irrispettivament mill-kariga tagħhom, għandhom fil-kapaċità tagħhom bħala membri tal-bord, jiġu kunsidrati bħala uffiċjali pubbliċi għall-finijiet tal-artikolu 92 tal-Kodiċi Kriminali. 13. Funzjonijiet tal-bordijiet tal-għażla. Emendat: A.L.54 tal-2016. (1) Bla ħsara għas-subregolament (2) u għar-regolament 34, l-adegwatezza tal-applikanti għall-vakanza għandha tiġi evalwata mill-bord tal-għażla, li għandu jkun responsabbli għall-istadji kollha tal-proċess tal-għażla inkluż: (a) id-determinazzjoni dwar jekk il-kandidati jissodisfawx il-kriterji ta’ eleġibilità fis-sejħa għal applikazzjonijiet jew le; (b) ix-shor t-listing tal-kandidati, fejn applikabbli; u (ċ) it-tmexxija tal-intervisti. (2) Meta l-proċess tal-għażla għal vakanza jinkludi eżami bil-miktub, test tas-snajja’ jew mekkaniżmu ieħor ta’ għażla ta’ natura speċjalizzata, dak il-mekkaniżmu jista’ jiġi amministrat mir-Reġistratur tal-Eżamijiet, jew minn xi persuna oħra jew korp li jista’ jiġi approvat għal dak il-għan mill-Kummissjoni: Iżda l-bord tal-għażla jista’ hunnifsu jissupplimenta l-intervisti permezz ta’ mekkaniżmi oħra ta’ għażla li huma fil-kompetenza tal-membri tiegħu li jamministra jekk dawk il-mekkaniżmi jagħtulok lill-bord li jevalwa aħjar lill-applikanti fuq il-kriterji ta’ għażla għall-post vakanti. 14. Evalwazzjoni tal-applikanti mill-bordijiet tal-għażla u indipendenza tagħhom. Emendat: A.L.54 tal-2016. (1) Fl-evalwazzjoni tal-kandidati, il-bord tal-għażla għandu: (a) japplika r-rekwiżiti tal-eliġibilità għall-post vakanti b’mod uniformi għall-applikanti kollha li huma soġġetti għalihom fir-rigward tas-sejħa għal applikazzjonijiet, kemm-il darba l-Kummissjoni ma tkunx tat eżenzjonijiet jew immodifikat jew annullat dawk ir-rekwiżiti skont ir-regolamenti 8 u 9 rispettivament; u (b) jevalwa l-kandidati li jissodisfaw ir-rekwiżiti tal-eliġibilità fuq bażi konsistenti skont il-kriterji tal-għażla għall-post vakanti sabiex jidentifika l-aħjar kandidat li huwa addatt għall-post. (2) Is-sub regolament (1)(b) huwa mingħajr preġudizzju: (a) għall-użu tax-shor t-listing bil-għan li jillimita n-numru tal-kandidati li jkomplu l-istadji suċċessivi tal-proċess tal-għażla, kemm il-darba ix-shor t-listing ikun sar fuq bażi oġġettiva li hija direttament rilevanti għall-post vakanti, u skont id-direttivi rilevanti li jistgħu jinħarġu mill-Kummissjoni; u (b) għall-fatt li l-vakanza tista’ ma timteliex jekk, fil-ġudizzju tal-bord tal-għażla, l-ebda wieħed mill-applikanti eliġibblima huka paċi li jwettaq id-dmirijiet tal-post bi st andard sodisfaċenti. (3) Fl-evalwazzjoni tal-applikanti individwali, bord tal-għażla ma għandu jkun soġġett għal ebda direzzjoni jew kontroll ta’ xi persuna jew awtorità ħlief tal-Kummissjoni, li tkun qed taġixxi skont is-setgħat tagħha taħt dawn ir-regolamenti. Taqsima IV- Il-proċess tal-għażla taħt awtorità delegata 15. Applikazzjoni ta’ din it-Taqsima. Emendat: A.L.54 tal-2016. Id-dispożizzjonijiet ta’ din fit-Taqsima għandhom japplikaw meta- (a) is-setgħa ta’ ħatra tkun ġiet delegata lil uffiċjal pubbliku jew awtorità oħra, il-Kummissjoni mhux inkluża, permezz ta’ dokument ta’ delega; (b) dak id-dokument jawtorizza lill-uffiċjal jew awtorità oħra li jaħtru mingħajr ma jirreferu għall-Kummissjoni; u (ċ) il-ħatriet huma hekk magħmula wara l-pubblikazzjoni ta’ sejħa għal applikazzjonijiet. 16. Kriterji tal-għażla. (1) Il-kriterji tal-għażla għal post vakanti għandhom jiġu stabbiliti mill-Kap ta’ Dipartiment responsabbli, li jista’, bla ħsara għar-regolament 14(3), jagħti direzzjonijiet ġenerali lill-bord tal-għażla rigward l-interpretazzjoni tal-kriterji tal-għażla. (2) Il-kriterji tal-għażla għal post vakanti għandhom jirriflettu unikament id-dmirijiet tal-post u l-bżonnijiet tas-servizz pubbliku. 17. Konklużjoni tal-proċess tal-għażla u komunikazzjoni tar-riżultat lill-applikanti. Emendat: A.L.54 tal-2016. (1) Fl-aħħar tal-proċess tal-għażla, bord tal-għażla għandu jissottometti lill-Kap ta’ Dipartiment responsabbli rapport fuq il-proċess tal-għażla. (2) Il-Kap ta’ Dipartiment għandu jiżgura li r-rapport tal-bord tal-għażla jissodisfa kull rekwiżit rigward il-kontenut u l-preżentazzjoni li jistgħu jinħarġu minn żmien għal żmien mill-Kummissjoni u huwa jista’ jirreferi lura r-rapport lill-bord b’istruzzjonijiet sabiex jikkoreġu r-rapport jekk il-Kap ta’ Dipartiment jikkonsidra li r-rapport fihxinuqqasijiet f’dan ir-rigward; iżda l-Kap ta’ Dipartiment ma għandux jagħti direzzjonijiet lill-bord sabiex ibiddel il-konklużjonijiet tiegħu fir-rigward ta’ xi termini materjali, u jekk il-Kap ta’ Dipartiment ikollu xi tħassib rigward il-proċess tal-għażla dan għandu jissottometti dan it-tħassib direttament lill-Kummissjoni. (3) Meta jirċievi rapport mill-bord tal-għażla li huwa sodisfaċenti rigward il-kontenut u l-preżentazzjoni, il-Kap ta’ Dipartiment għandu jagħmel arranġamenti sabiex ir-riżultat tal-proċess tal-għażla jiġi mgħarraf lill-applikanti skont id-direzzjonijiet rilevanti li minn żmien għal żmien tista’ toħroġ il-Kummissjoni. 18. Setgħa tal-Kummissjoni li tirregola l-proċess tal-għażla. Il-Kummissjoni tista’ toħroġ direzzjonijiet li jirregolaw kull aspett tal-proċess tal-għażla, inkluż iżda mhux limitat għal: (a) l-iffissar ta’ kriterji tal-għażla; (b) il-proċedura li trid tiġi segwita meta qed jiġu ttrattati l-applikazzjonijiet; (ċ) il-proċeduri tal-bordijiet tal-għażla; (d) l-użu tax-shor t-listing; (e) il-kontenut u l-preżentazzjoni tar-rapporti tal-bordijiet tal-għażla; u (f) il-mod li bih ir-riżultat tal-proċess tal-għażla għandu jitħabbar lill-applikanti. 19. Setgħa tal-Kummissjoni li tinvestiga l-proċess tal-għażla u li tieħu azzjoni ta’ rimedju. Emendat: A.L.54 tal-2016. (1) Il-Kummissjoni tista’ fuq inizjattiva tagħha jew fuq petizzjonijiet jew sottomissjonijiet minn applikanti jew sottomissjonijiet mill-Kap ta’ Dipartiment, tindagau tinvestiga kull proċess ta’ għażla. (2) Fl-indaġni u l-investigazzjonijiet tagħha skont dan ir-regolament il-Kummissjoni m’għandhiex tissostitwixxi l-ġudizzju ta’ bord tal-għażla rigward dawk l-elementi fil-proċess tal-għażla li huma leġittimament soġġettivi fin-natura tagħhom, kemm-il darba l-Kummissjoni tkun sodisfat tali- (a) il-proċess tal-għażla kien immexxi jew qiegħed jitmexxa skont il-prinċipju ta’ mertu; (b) il-bord tal-għażla interpreta r-rekwiżiti tal-eliġibilità u l-kriterji tal-għażla b’mod raġonevoli u ma kien influwenzat minn ebda konsiderazzjonijiet barranin; u (ċ) il-bord tal-għażla ma kkommettiex xi irregolaritajiet ta’ proċedura jew żbalji fl-apprezzament tal-fatti li kellhom jew ser ikollhom effett materjali fuq ir-riżultat tal-proċess ta-għażla. (3) Meta l-Kummissjoni ssi billi l-proċess tal-għażla ma jissodisfax ir-rekwiżiti mniżżla fis-sub regolament (2) jew b’xi mod ieħor qed jikser dawn ir-regolamenti, id-direttivi maħruġa mill-Kummissjoni, jew xi direttivi rilevanti maħruġa mis-Segretarju Permanenti Ewlieni, il-Kummissjoni tista’ tieħu dik l-azzjoni ta’ rimedju li jidhrilha li hija xierqa, inkluż: (a) li tordna lill-bord sabiex jintervista lil kandidat li l-bord b’mod żbaljat kien iddikjara li mhuwiex eliġibbli; (b) li tissospendi l-proċess tal-għażla; (ċ) li toħroġ riżultat ta’ għażla emendat jew tordna lill-bord biex jagħmel dan; (d) li tannulla l-proċess tal-għażla u tordna li jerġa’ jsir minn bord ta’ għażla ġdid; (e) li tiskwalifika kandidat skont ir-regolament 20; (f) li tieħu azzjoni sabiex tirrevoka ħatra skont ir-regolament 32; (g) li tibda proċeduri ta’ dixxiplina taħt ir-Regolamenti dwar id-Dixxiplina kontraxi uffiċjal pubbliku li jkun responsabbli għan-nuqqasijiet fil-proċess tal-għażla; u (h) li tagħmel rakkomandazzjonijiet lill-Prim Ministru, jew lil awtoritajiet oħra kif xieraq, biex jieħdu dawk l-azzjonijiet dixxiplinarji jew kriminali li jikkunsidraw li huma xierqa skont iċ-ċirkostanzi. (4) Il-ħruġ ta’ riżultat tal-għażla emendat ma jintitolax lil applikanti li jissottomettu petizzjonijiet ġodda taħt ir-regolament 24, iżda l-Kummissjoni tista’, fid-diskrezzjoni tagħha, tagħti dik l-opportunità lil xi kandidat li ġie żvantaġġat bir-riżultat emendat. (5) Il-ħruġ ta’ riżultat tal-għażla emendat ma għandux jaffettwa il-perjodu ta’ validità tar-riżultat, jekk ir-riżultat huwa soġġett għal dak il-perjodu, kemm-il darba l-Kummissjoni ma tiddeċidix xort’oħra. 20. Setgħa tal-Kummissjoni li tiskwalifika applikanti. Emendat: A.L.54 tal-2016. (1) Bla ħsara għas-subregolament (2), il-Kummissjoni tista’ tiskwalifika, jew tordna lil bord ta’ għażla sabiex jiskwalifika, applikant jekk - (a) il-ħatra ta’ dak l-applikant tkun kontra l-liġi, jew l-applikant jekk ikun maħtur, ma jkunx jista’ jwettaq skont il-liġi d-dmirijiet tal-post vakanti; (b) l-applikant ma jissodisfax ir-rekwiżiti ta’ eliġibilità jew ma jibqax jissodisfa r-rekwiżiti ta’ eliġibilità għall-post vakanti jew xi rekwiżi t mandatorju ieħor fis-sejħa għal applikazzjonijiet; (ċ) l-applikant mhux kapaċi li jwettaq id-dmirijiet tal-post vakanti minħabba mard jew diżabiltà fiżika jew mentali, u mhux possibbli li tiġi pprovduta akkomodazzjoni raġonevoli li tħallih iwettaq id-dmirijiet tiegħu; (d) l-applikant, mal-ħatra, ikun ser jaqbeż l-età ta’ irtirar stabbilita; (e) l-applikant għandu kondotta kriminali li, fl-opinjoni tal-Kummissjoni, tagħmlu mhux adattat għall-post vakanti; (f) l-applikant kien ġie mkeċċi mis-Servizz Pubbliku jew għandu rekorddixxiplinarju li, fl-opinjoni tal-Kummissjoni, jagħmlu mhux adatt għall-post vakanti; (g) l-applikant jippreżenta informazzjoni mhux korretta fuq il-kwalifiki tiegħu, l-esperjenza tiegħu jew materji oħra ta’ rilevanza diretta għall-proċess ta’ għażla; (h) l-applikant jipprova jinfluenza l-proċess tal-għażla permezz ta’ sottomissjonijiet lill-membri tal-bord tal-għażla, membri jew persunal tal-Kummissjoni jew persuni oħra, b’mod li mhuwiex permess b’dawn ir-regolamenti, bil-Kodiċi dwar l-Immaniġġjar tas-Servizz Pubbliku, jew b’xi direzzjonijiet jew istruzzjonijiet oħra relatati mal-proċess ta’ għażla; (i) l-applikant ikun, jekk jiġi maħtur, f’sitwazzjoni ta’ konflitt ta’ interess li, fl-opinjoni tal-Kummissjoni, tkun tista’ tinterferixxi mal-kapaċità’ tiegħu li fedelment jaqdid mirijiet tal-post, u huwa ma jistax jew ma jridx jieħu dawk il-passi neċessarji sabiex ineħħi dak il-konflitt; (j) l-applikant mhux kapaċi jew ma jridx jaderixxi ma’ xi kondizzjonijiet jew rekwiżiti raġonevoli mehmużin mal-post vakanti; jew (k) il-Kummissjoni tikkonsidra l-applikant bħala mhux adatt għall-post vakanti għal xi raġuni valida oħra. (2) Qabel ma l-Kummissjoni tiskwalifika applikant għal xi waħda mir-raġunijiet msemmija fil-paragrafi (ċ) u (e) sa (k Qabel ma l-Kummissjoni tiskwalifika applikant għal xi waħda mir-raġunijiet msemmija fil-paragrafi (ċ) u (e) (it-tnejn inklużi) tas-sub regolament (1), il-Kummissjoni għandha tagħti lill-applikant l-opportunità li jagħmel sottomissjonijiet bil-miktub. (3) Is-sub regolamenti) għandhom ikunu bla ħsara għal kull arranġament li bih ħatra tkun temporanjament miżmuma milli tingħata lil applikant li jkun qed jiffaċċja akkużi dixxi plinarji jew kriminali, bil-kondizzjonili- (a) jekk il-persuna maħtura tkun liberata mill-akkużi, tkun intitolata għall-ħatra; jew (b) jekk il-persuna maħtura tinstab ħatja tal-akkużi u l-Kummissjoni tikkunsidra li minħabba f’dan, il-persuna ma tkunx adatta għall-ħatra, azzjoni għall-iskwalifika tagħha għandha tittieħed skont is-sub regolamenti). Taqsima V- Il-proċess ta’ għażla meta s-setgħa li ssir il-ħatra ma tkunx ġiet delegata 21. Il-proċess ta’ għażla meta s-setgħa li ssir il-ħatra ma tkunx ġiet delegata jew tkun ġiet irtirata. (1) Meta s-setgħa li ssir il-ħatra ma tkunx ġiet delegata kif speċifikat fir-regolament 15, jew is-setgħahekk delegata ġiet irtirata, id-dispożizzjonijiet tat-Taqsima IV għandhom japplikaw, bla ħsara għad-dispożizzjonijiet li ġejjin: (a) il-kriterji ta’ għażla għandhom ikunu mħejjija mill-Kap ta’ Dipartiment responsabbli, li għandu jissottomettihom għall-approvazzjoni tal-Kummissjoni; (b) l-ebda stadju tal-proċess ta’ għażla li jinvolvi l-użu tal-kriterji ta’ għażla m’għandu jibda jekk u sakemm il-kriterji ma jkunux approvati mill-Kummissjoni; (ċ) il-bord ta’ għażla għandu jissottometti r-rapport tiegħu bir-riżultat tal-proċess tal-għażla lill-Kummissjoni għall-approvazzjoni tagħha, b’kopja lill-Kap ta’ Dipartiment; u (d) ir-riżultat tal-proċess ta’ għażla m’għandux ikun ikkunsidrat bħala uffiċjali u m’għandux jitħabbar lill-applikanti jekk u sakemm ir-rapport ma jkunx approvat mill-Kummissjoni. (2) Is-setgħa tal-Kummissjoni taħt is-subregolament (1) li tapprova r-rapporti tal-bordijiet tal-għażla għandha tkun mingħajr preġudizzju għall-eżerċizzju tas-setgħat l-oħra tal-Kummissjoni taħt dawn ir-regolamenti, inkluża s-setgħa li teżamina l-proċessi ta’ għażla, li tikkonsidra petizzjonijiet u li tieħu azzjoni ta’ rimedju. Taqsima VI- Sottomissjionijiet u petizzjonijiet minn applikanti Emendata: A.L.54 tal-2016. 22. Dritt tal-applikanti għal informazzjoni rigward il-proċess tal-għażla. (1) Meta applikant għal post vakanti jinstab li mhux eliġibbli jew ikun skwalifikat għal xi raġuni oħra, huwa għandu d-dritt li jingħata r-raġunijiet tal-ineliġibilità jew l-iskwalifika kif applikabbli. (2) Applikant għal post vakanti li ma jkunx ġieshor t-listed għall-post għandu jkollu d-dritt li jkunjafir-raġunijiet għaliex ma ġiex short-listed. (3) Applikant għal post vakanti li jgħaddi mill-istadji kollha tal-proċess tal-għażla għandu dritt ikollu t-tqassim dettaljat tal-marki tiegħu skont il-kriterji tal-għażla, kemm-il darba il-proċess tal-għażla ikun jinvolvi l-allokazzjoni tal-marki. (4) Dan ir-regolament m’għandux japplika għal xi komponent ta’ proċess tal-għażla li huwa amministrat minn persuna jew korp li ma jkunx il-bord tal-għażla kif stabbilit bir-regolament 13(2), jekk dik il-persuna jew dak il-korp għandhom proċedura stabbilita li biha l-applikant jista’ jitlob reviżjoni tal-evalwazzjoni tal-prestazzjoni tiegħu f’dak il-komponent tal-proċess ta’ għażla. 23. Sottomissjoni-jiet minn applikanti li nstab u mhux eliġibbli jew li ġew esklużi fl-istadju tas-shor t-listing. Emendat: A.L.54 tal-2016. (1) Applikant għal post vakantili- (a) jinstab mill-bord ta’ għażla li ma jissodisfax ir-rekwiżiti ta’ eliġibilità għall-post, jew jiġi skwalifikat mill-bord tal-għażla għal xi raġuni oħra; u (b) fil-fehma tiegħu l-bord tal-għażla iddeċieda ħażin fil-konfront tiegħu, jista’ jagħmel sottomissjonijiet lill-Kummissjoni fi żmien ħamest ijiem tax-xogħol mid-data meta tittieħed azzjoni sabiex jiġi infurmat li huwa instab mhux eliġibbli jew li b’xi mod ieħor ġieskwalifikat. (2) Il-Kummissjoni tista’ tikkunsidra sottomissjonijiet li jiġu magħmula wara l-limitu ta’ żmien stabbilit fis-sub regolament (1) jekk, fl-opinjoni tal-Kummissjoni, hemm ġustifikazzjoni raġonevoli għall-preżentatazzjoni tardiva tal-imsemmija sottomissjoni. (3) Il-Kummissjoni m’għandiex tkun obbligata li tikkunsidra xi sottomissjoni minn applikant taħt dan ir-regolament sakemm l-applikant ma jindikax b’mod ċar ir-raġunijiet għaliex jaħseb li d-deċiżjoni tal-bord ta’ għażla mhix korretta u sakemm ma jissottomettix dik l-evidenza li huwa mistenni b’mod raġonevoli li jissottometti b’appoġġ għas-sottomissjonijiet tiegħu. (4) Jekk applikant jagħmel sottomissjonijiet lill-Kummissjoni taħt dan ir-regolament, il-bord ta’ għażla m’għandux ikun mitlub li jissospendi l-proċess ta’ għażla; iżda m’għandux jiffinalizza jew jissottometti r-rapport tiegħu sakemm il-Kummissjoni ma tasalx għal deċiżjoni finali fir-rigward tas-sottomissjonijiet tal-applikant. (5) Dan ir-regolament għandu japplika mutatis mutandis, jekk kemm-il darba ix-shor t-listing Dan ir-regolament għandu japplika mutatis mutandis għal applikanti li huma kunsidrati eliġibbli iżda li ma jkunux ġew shor t-listed ikun applikat fil-proċess ta’ għażla. 24. Petizzjonijiet minn applikanti rigward ir-riżultat tal-proċess ta’ għażla. Emendat: A.L.54 tal-2016. (1) Applikant għal post vakanti, li jkun għadda mill-istadji kollha tal-proċess ta’ għażla u li jħossu aggravat bir-riżultat tal-bord ta’ għażla għar-raġuni lir-riżultat ma jirriflettix il-prinċipju ta’ mertu, jista’ jagħmel petizzjoni lil Kummissjoni għal rimedju. (2) Petizzjoni taħt dan ir-regolament għandha tkun sottomessa mill-applikant fi żmien għaxart ijiem tax-xogħol mid-data meta tittieħed azzjoni sabiex jiġi infurmat bir-riżultat. (3) Il-Kummissjoni tista’ tikkunsidra petizzjoni li tiġi sottomessa w ara l-limitu ta’ żmien stabbilit fis-sub regolament (2) jekk, fl-opinjoni tal-Kummissjoni, hemm ġustifikazzjoni partikolari għas-sottomissjoni tardiva tal-imsemmija petizzjoni. (4) Il-Kummissjoni m’għandhiex tkun obbligata li tikkunsidra xi petizzjoni minn applikant taħt dan ir-regolament sakemm l-applikant ma jindikax b’mod ċar u speċifiku r-raġunijiet għaliex jaħseb li d-deċiżjoni tal-bord ta’ għażla ma tirriflettix il-prinċipjumertu. (5) Meta petizzjoni tkun sottomessa lill-Kummissjoni, azzjoni sabiex jimtela l-post vakanti għandha tiġi miżmuma skont ir-regolament 26, sakemm il-Kummissjoni ma tiddeċidix xort’oħra kif imsemmi fir-regolament 26; u jekk il-Kummissjoni tilqa’ l-petizzjoni, għandha tieħu dik l-azzjoni neċessarja taħt ir-regolament 19 bħala rimedju għall-applikant: Iżda l-Kummissjoni għandha tkun obbligata li tipprovdi rimedju biss jekk ir-rimedju li l-applikant huwa intitolat għalih skont il-merti tal-każ huwa biżżejjed biex jagħmel differenza materjali fir-riżultat tal-proċess ta’ għażla. (6) Dan ir-regolament m’għandux japplika għal xi komponent tal-proċess tal-għażla li huwa amministrat minn persuna jew korp li mhuwiex il-bord tal-għażla kif stabbilit fir-regolament 13(2), jekk dak il-persuna jew korp għandhom proċedura stabbilita li biha l-applikant jista’ jfittex reviżjoni tal-evalwazzjoni tal-prestazzjoni tiegħu f’dak il-komponent tal-proċess ta’ għażla. Taqsima VII- Ħatriet 25. L-aktar kandidat adatt għandu jiġi maħtur fil-post vakanti. Post vakanti għandu jimtela bil-ħatra tal-aktar applikant adatt minn dawk kollha disponibbli kif jirriżulta mill-proċess ta’ għażla, sakemm l-imsemmi applikant ma jkunx ġieskwalifikat mill-Kummissjoni taħt ir-regolament 20 jew sakemm il-validità tar-riżultat tal-għażla ma tkunx skadiet. 26. Żamma ta’ ħatriet meta jkun hemm pendent is-sottomissjoni u r-riżoluzzjoni ta’ petizzjonijiet. (1) Bla ħsara għas-subregolament (2), ħatriet għal postijiet vakanti għandhom jinżammu milli jsiru sakemm- (a) jiskadi ż-żmien permess għas-sottomissjoni ta’ petizzjonijiet taħt ir-regolament 24; u (b) il-Kummissjoni tieħu deċiżjoni finali rigward il-petizzjonijiet li jistgħu jkunu sottomessi. (2) Il-Kummissjoni tista’ tieħu azzjoni biex jew tippermetti li vakanza timtela minkejja s-sub regolament (1) jekk - (a) huwa neċessarju fl-interess pubbliku li timtela l-vakanza mingħajr dewmien; jew (b) jista’ jiġi pprovdutrimedju, f’każilli l-Kummissjoni tilqa’ l-petizzjoni magħmula mill-applikant, fi żmien raġonevoli minkejja li l-vakanza tkun imtliet. (3) Meta l-ħatra tiġi miżmuma milli ssir għal xi żmien skont is-sub regolament (1), il-Kummissjoni tista’ tirrakkomanda jew tawtorizza ħatra retroattiva jekk il-Kummissjoni tikkunsidra li dik il-ħatra retroattiva hija neċessarja fuq bażi ta’ ekwità: Iżda uffiċjal pubbliku ma għandux, bis-saħħa ta’ dan is-subregolament, ikun intitolat għal pagament għal xogħol li huwa ma għamilx. 27. Ħatriet fuq bażi ta’ kuntratti jew ftehim. Meta ħatraser issir fuq bażi ta’ kuntratt tax-xogħol, ftehim jew dokument simili li jirrikjedi l-firma tal-persuna magħżula bħala konferma li hi qed taċċetta l-kondizzjonijiet mehmuża mal-ħatra, il-ħatra m’għandux ikollha effett sakemm il-kuntratt, ftehim, jew dokument ma jiġix hekk iffirmat. 28. Ħatra għandha tieħu l-post ta’ ħatra preċedenti. Emendat: A.L.54 tal-2016. Meta uffiċjal pubbliku li qed iservi jiġi maħtur f’post differenti fis-servizz pubbliku, il-ħatra l-ġdida għandha awtomatikament tissostitwixxi, u tittermina, il-ħatra preċedenti fis-servizz pubbliku, sakemm l-uffiċjal pubbliku ma jkunx intitolat li jżommħatriet flimkien permezz ta’ arranġament approvat mill-Kummissjoni. 29. (1) Meta ħatra tkun soġġetta għal perjodu ta’ probation, l-estensjoni tal-perjodu tal-probation Meta ħatra tkun soġġetta għal perjodu ta’ probation jew it-terminazzjoni tal-ħatra waqt il-perjodu ta’ probation tista’ tiġi magħmula biss mill-Prim Ministru fuq rakkomandazzjoni tal-Kummissjoni, liema rakkomandazzjoni m’għandiex tkun sottomessa sakemm l-uffiċjal ma jingħatax l-opportunità li jagħmel sottomissjonijiet u sakemm il-Kummissjoni ma tkunx sodisfatta il li hemm raġuni tajba għal dik ir-rakkomandazzjoni. (2) Dan ir-regolament għandu japplika soġġett għal kull dokument ta’ delegarigward ħatriet fuq probation li jista’ jkun fis-seħħ minn żmien għal żmien u d-dispożizzjonijiet tad-dokument ta’ delega għandhom jipprevalu f’każ ta’ konflitt ma’ dan ir-regolament. 30. Żamma taż-żieda fis-salarju u l-progress fl-iskali tas-salarju. Emendat: A.L.54 tal-2016. (1) Uffiċjal pubbliku li jkun dovut żieda fis-salarju jista’ jkollu dik iż-żieda miżmuma biss mill-Prim Ministru fuq rakkommandazzjoni tal-Kummissjoni, li m’għandhiex tissottometti r-rakkomandazzjoni tagħha sakemm l-uffiċjal ma jkunx ingħata l-opportunità li jagħmel sottomissjonijiet u sakemm il-Kummissjoni ma tkunx sodisfatta li hemm raġuni tajba għal dik ir-rakkomandazzjoni. (2) Is-sub regolament (1) huwa bla ħsara għal kull arranġament li bih iż-żieda fis-salarju dovuta lill-uffiċjal tista’ tiġi miżmuma proviżorjament sa sena: Iżda ż-żieda hekk miżmuma għandha tiġi mogħtija lura lill-uffiċjal sakemm iż-żamma tagħha ma tiġix ikkonfermata permezz ta’ azzjoni taħt is-sub regolament (1). (3) Uffiċjal pubbliku li huwa dovut progress għal skala ta’ salarju ogħla skont it-termini u kondizzjonijiet tal-ħatra kurrenti tiegħu jista’ jkollu dak il-progress miżmum mill-Prim Ministru biss fuq rakkommandazzjoni tal-Kummissjoni, li m’għandiex tissottometti ir-rakkomandazzjoni tagħha sakemm l-uffiċjal ma jkunx ingħata l-opportunità li jagħmel sottomissjonijiet u sakemm il-Kummissjoni ma tkunx sodisfatta li hemm raġuni tajba għal dik ir-rakkomandazzjoni. (4) Is-sub regolament (3) huwa bla ħsara għal kull arranġament li bih progress għal skala ta’ salarju ogħla jista’ jiġi miżmum proviżorjament lil uffiċjal li jkun qed jiffaċċja akkużi dixxi plinarji jew kriminali, bil-kondizzjonili- (a) jekk l-uffiċjal jiġi liberat mill-akkużi, huwa jkun intitolat għall-progress b’effett minn dik id-data li kienoriġinarjament dovut, u bl-arretrati tas-salarju; jew (b) jekk l-uffiċjaljinstabħati tal-akkużi, u l-Kummissjoni tikkunsidra li bħala riżultat il-progress għandu definittivament jiġi miżmum milli jingħata, għandha tapplika l-proċedura stabbilita taħt is-sub regolament (3). (5) Dan ir-regolament għandu japplika soġġett għal kull dokument ta’ delega rigward iż-żamma taż-żieda fis-salarju jew il-progress għal skala ta’ salarju ogħla li jista’ jkun fis-seħħ minn żmien għal żmien, u d-dispożizzjonijiet tad-dokument ta’ delega għandhom jipprevalu f’każ ta’ konflitt ma’ dan ir-regolament. 31. Żamma ta’ promozzjonijiet. Emendat: A.L.54 tal-2016. (1) Meta uffiċjal pubbliku jkun dovut promozzjoni, liema promozzjoni ma tkunx soġġetta għal sejħa għal applikazzjonijiet, il-Kummissjoni mhix obbligata li tirrakkomanda l-promozzjoni tal-uffiċjal jekk - (a) il-prestazzjoni tal-uffiċjal tkun mhux sodisfaċenti; jew (b) l-uffiċjal ikun soġġett għal skwalifika taħt ir-regolament 20 minħabba f’xi konsiderazzjoni mniżżla f’dak ir-regolament, kieku ma kienx għall-inapplikabilità tal-imsemmi regolament: Iżda l-Kummissjoni tista’ tiddeċiedi li ma tirrakkomandax il-promozzjoni tal-uffiċjal biss wara li l-uffiċjal ikuningħata l-opportunità li jagħmel sottomissjonijiet dwar dan. (2) Is-sub regolament (1) huwa bla ħsara għal kull arranġament li bih il-promozzjoni tista’ tiġi miżmuma proviżorjament lill-uffiċjal li jkun qed jiffaċċja akkużi dixxi plinarji jew kriminali, bil-kondizzjonili- (a) jekk l-uffiċjal jiġi liberat mill-akkużi, hu jkun intitolat għall-promozzjoni b’effett minn dik id-data li kienet oriġinarjament dovuta, u bl-arretrati tas-salarju; jew (b) jekk l-uffiċjaljinstabħati tal-akkużi, u l-Kummissjoni tikkunsidra bħala riżultat li l-uffiċjal mhuwiex adatt għall-promozzjoni, hu għandu jingħata l-opportunità li jagħmel sottomissjonijiet skont is-sub regolament (1) qabel ma l-promozzjoni tiġi miżmuma milli tingħata definittivament. (3) Dan ir-regolament għandu japplika soġġett għal kull dokument ta’ delega applikabbli li jista’ jkun fis-seħħ minn żmien għal żmien u d-dispożizzjonijiet tad-dokument ta’ delega għandhom jipprevalu f’każ ta’ konflitt ma’ dan ir-regolament. 32. (1) Minkejja kull dispożizzjoni oħra f’dawn ir-regolamenti jew kull regolament ieħor magħmul taħt l-artikolu 121 tal-Kostituzzjoni, il-Kummissjoni tista’ tirrakommanda r-revoka ta’ ħatra magħmula taħt l-artikolu 110 tal-Kostituzzjoni jekk- (a) dik il-ħatra tkun saret wara l-pubblikazzjoni ta’ sejħa għal applikazzjonijiet, iżda kienet manifestament mhux skont il-prinċipju ta’ mertu għal raġunijiet li mhumiex dawk speċifikati fil-paragrafu (b); (b) il-persuna maħtura manifestament ma kienitx tissodisfa r-rekwiżiti ta’ eliġibilità li japplikaw għall-ħatra tagħha sakemm ma tkunx ingħatat eżenzjoni taħt ir-regolament 8; (ċ) il-persuna maħtura tkun kisbet il-ħatra fuq bażi ta’ frodi jew misrappreżentazzjoni; (d) il-persuna maħtura mhijiex, jew ma għadhiex, permessa bil-liġi li twettaq id-dmirijiet tal-post tagħha jew m’għadhiex kwalifikata skont ir-rekwiżiti ta’ eliġibilità tal-post vakanti; (e) il-persuna liġiet maħtura saret in kapaċi li twettaq id-dmirijiet tal-post minħabba f’mard jew diżabilità fiżika jew mentali, u mhux possibbli li tiġi provduta akkomodazzjoni raġonevoli li tippermetti lil dik il-persuna twettaq id-dmirijiet tagħha; jew (f) jinstab u raġunijiet serji ħafna li kienu jwasslu lill-Kummissjoni sabiex tiskwalifikaha mill-kunsiderazzjoni għall-post, li kieku ma kenitx diġà ġiet maħtura. (2) Il-Kummissjoni tista’ tirrakkomanda r-revoka tal-ħatra skont dan ir-regolament biss wara li tagħti avviż lill-persuna maħtura u wara li tagħti lil persuna maħtura l-opportunità li tagħmel sottomissjonijiet. (3) Ħatra m’għandiex tkun soġġetta għal revoka skont is-sub regolament (1)(a) sakemm il-Kummissjoni ma tavżax lill-persuna maħtura skont is-sub regolament (2) sal-aħħar tal-perjodu ta’ probation Ħatra m’għandiex tkun soġġetta għal revoka skont is-sub regolament (1)(a applikabbli għal dik il-ħatra, jew, fil-każ ta’ ħatra li mhix soġġetta għal probation, sa mhux iżjed minn sena mid-data effettiva tagħha. 32A. Irtir fl-interess pubbliku. Miżjud: A.L.126 tal-2017. (1) Minkejja dak kollu li jinsab f’kull dispożizzjoni oħra ta’ dawn ir-regolamenti, jekk Kap ta’ Dipartiment jidhirlu li uffiċjal għandu jiġi mġiegħel li jirtira mis-servizz fl-interess pubbliku hu għandu jirrapporta l-fatt lill-Kap tas-Servizz Pubbliku li għandu: (a) jikseb mingħand il-Kap ta’ kull Dipartiment li fih l-uffiċjali kun serva matul it-tnax-il sena ta’ qabel, jew mid-data tal-ewwel ħatra tiegħu, skont liema jkun l-iqsar, rapporti dwar ix-xogħol u l-kondotta tiegħu; (b) jagħti lill-uffiċjal opportunità li jqis kull rapport u dokumentazzjoni oħra li jkunu ser jintużaw mill-Kap tas-Servizz Pubbliku biex iġiegħel l-uffiċjal jirtira, sabiex jippermetti lill-uffiċjal juri għaliex m’għandux jiġi mġiegħel li jirtira mis-servizz. (2) Jekk il-Kap tas-Servizz Pubbliku, wara li jqis ir-rapporti u d-dikjarazzjoni tal-uffiċjal u wara li jittieħed kont taċ-ċirkostanzi kollha tal-każ, ikun tal-fehma li dak l-uffiċjal għandu jiġi mġiegħel jirtira mis-servizz fl-interess pubbliku, hu għandu jibgħat lill-Kummissjoni r-rapporti tal-Kapijiet tad-Dipartimenti u d-dikjarazzjoni tal-uffiċjal flimkien mar-rakkomandazzjoni tiegħu, b’kopja li tintbagħat lill-Kap tad-Dipartiment ta’ dak l-uffiċjal u lill-uffiċjal stess. (3) Minkejja dak kollu li jinsab f’kull dispożizzjoni oħra ta’ dwan ir-regolamenti, jekk il-Kap tas-Servizz Pubbliku, fuq informazzjoni li tkun b’xi modwas litlu, jidhirlu li l-uffiċjal għandu jiġi mġiegħel jirtira mis-servizz fl-interess pubbliku, huwa għandu josserva l-proċedura preskritta fir-sub regolamenti (1)(a), (1)(bMinkejja dakkollu li jinsab f’kull dispożizzjoni oħra ta’ dwan ir-regolamenti, jekk il-Kap tas-Servizz Pubbliku, fuq informazzjoni li tkun b’xi modwas litlu, jidhirlu li l-uffiċjal għandu jiġi mġiegħel jirtira mis-servizz fl-interess pubbliku, huwa għandu josserva l-proċedura preskritta fir-sub regolamenti (1)(a) u (2). (4) Il-Kummissjoni għandha tagħti lil dak l-uffiċjal li jkunu qegħdin jittieħdu proċedimenti kontra tiegħu, u li r-rappreżentant tiegħu, kull opportunità biex jagħmel sottomissjonijiet fil-fomm quddiem il-Kummissjoni. (5) Wara li tagħmel kull investigazzjoni oħra li tqis li tkun meħtieġa, il-Kummissjoni għandha mbagħad tirrakkomanda lill-Prim Ministru l-azzjoni, jekk ikun il-każ, li fil-fehma tagħha għandha tittieħed kontra l-uffiċjal. Taqsima VIII- Dispożizzjonijiet ġenerali addizzjonali 33. (1) Il-Kummissjoni tista’ toħroġ direttivi rigward il-perjodu li ma tulu sejħa għal applikazzjonijiet, jew ir-riżultat tal-proċess tal-għażla jew xi stadju tiegħu, għandhom jibqgħu validi. (2) Meta perjodu ta’ validità huwa fis-seħħ kif previst f’dan ir-regolament, dan il-perjodu jista’ jiġi estiż mill-Kummissjoni jekk il-Kummissjoni tikkunsidra dik l-estensjoni bħala fl-interess pubbliku. 34. Għażla ta’ kandidati permezz ta’ proċessi li mhumiex il-proċessi ta’ għażla taħt dawn ir-regolamenti. Emendat: A.L.54 tal-2016. (1) Meta- (a) applikanti għal vakanza partikolari huma rikjesti li jagħmlu eżami jew xi forma oħra ta’ evalwazzjoni li hija amministrata minn korpakkademiku, professjonali jew korp kompetenti ieħor; u (b) fl-opinjoni tal-Kummissjoni, dak l-eżami jew evalwazzjoni huwa biżżejjed biex jiddetermina jekk l-applikanti humiex adatti għall-post vakanti, il-Kummissjoni tista’ tawtorizza l-mili tal-vakanza fuq bażi ta’ dak l-eżami jew evalwazzjoni, soġġett għal kull kondizzjoni li l-Kummissjoni tista’ tistabbilixxi għal dak il-għan. (2) Il-Kummissjoni tista’ tawtorizza il-mili ta’ vakanza fuq il-bażi ta’ proċess tal-għażla li jkun sar kollu jew parti minnu minn aġenzija tal-impjieg jew negozju tal-impjieg, soġġett għal kull kondizzjoni li l-Kummissjoni tista’ tistabbilixxi għal dak il-għan, u soġġett ukoll għad-dispożizzjonijiet tar-Regolamenti dwar l-Aġenziji tal-Impjieg. (3) Id-dispożizzjonijiet tat-Taqsimiet III sa VI (it-tnejn inklużi) m’għandhomx japplikaw għall-mili ta’ vakanzi taħt dan ir-regolament, ħlief sakemm il-Kummissjoni ma tispeċifikax mod ieħor fil-kondizzjonijiet stabbiliti mill-Kummissjoni fl-imsemmi ja mili ta’ vakanzi. 35. Direzzjonijiet jew dokumenti oħra maħruġa mill-Kummissjoni taħt dawn ir-regolamenti. Kap. 497. (1) Meta l-Kummissjoni jkollha s-setgħa permezz ta’ dawn ir-regolamenti biex toħroġ direttivi, li tippreskrivi rekwiżiti jew standards, jew tieħu azzjonijiet simili, il-Kummissjoni tista’ tagħmel dan direttament jew permezz ta’ direttivi maħruġa mis-Segretarju Permanenti Ewlieni taħt l-Att dwar l-Amministrazzjoni Pubblika bi ftehim mal-Kummissjoni. (2) Kull direttiva mogħtija, deċiżjoni maħruġa, rekwiżiti preskritti jew deċiżjonijiet meħuda mill-Kummissjoni għandhom jorbtu lil Kapijiet ta’ Dipartimenti, membri tal-bordijiet ta’ għażla, u kull persuna oħra jew awtorità li għalihom japplikaw, l-imsemmija direttivi, deċiżjonijiet, rekwiżiti jew deċiżjonijiet. (3) Nuqqas min-naħa ta’ uffiċjal pubbliku li jissodisfa l-obbligi imposti b’dawn ir-regolamenti għandu jikkostitwixxi mġieba ħażina skont ir-Regolamenti dwar id-Dixxiplina, bla ħsara għal xi azzjoni kriminali jew xort’oħra li tista’ tittieħed skont il-li [i. 36. Restrizzjoni fuq l-iżvelar ta’ informazzjoni. Emendat: A.L.54 tal-2016. (1) L-ebda membru tal-Kummissjoni, jew is-Segretarju Eżekuttiv, jew xi membru tal-persunal tal-Uffiċċju tal-Kummissjoni, jew xi uffiċċjal pubbliku jew xi persuna oħra, bord jew awtorità assenjata funzjonijiet taħt dawn ir-regolamenti ma tista’ tippubblika jew tiżvela xi informazzjoni li tkun ħarġet mill-proċessi ta’ għażla, sottomissjonijiet, jew petizzjonijiet taħt dawn ir-regolamenti u li tappartjeni għal individwi sakemm dik il-pubblikazzjoni jew żvelar- (a) ma tkunx neċessarja għal għan uffiċjali leġittimu konness mal-proċessi ta’ għażla, sottomissjonijiet jew petizzjonijiet, ħatriet jew proċeduri amministrattivi li għandhom x’jaqsmu magħhom; (b) ma tkunx neċessarja b’konnessjoni ma’ proċeduri fil-Qorti; jew (ċ) ma tkunx awtorizzata bil-miktub mill-Prim Ministru. (2) Nuqqas ta’ osservanza ta’ dan ir-regolament għandu, fil-każ ta’ uffiċjal pubbliku, jikkostitwixxi mġiba ħażina skont ir-Regolamenti dwar id-Dixxiplina. 37. (1) Kull proċess ta’ għażla li jkun inbeda taħt u skont id-dispożizzjonijiet tar-Regolamenti dwar il-Kummissjoni dwar is-Servizz Pubbliku ** ewvokati b’sawn ir-Regolamenti. għandu jitkompla u jintemm taħtu skont l-imsemmija dispożizzjonijiet daqs likieku dawk id-dispożizzjonijiet ma ġewx revokati, u kull petizzjoni li toħroġ mill-proċess ta’ għażla għandha tiġi kunsidrata u riżolta taħt l-imsemmija regolamenti. (2) Is-sub regolament (1) m’għandux japplika f’każijiet fejn sejħa għal applikazzjonijiet kienet ippubblikata iżda l-bord ta’ għażla ma jkunx laħaq ġie maħtur, u f’dawk il-każijiet il-bord ta’ għażla għandu jiġi maħtur u l-proċess ta’ għażla għandu jinżamm taħt ir-regolamenti preżenti. (3) Kull dispożizzjoni li tifforma parti mill-Kodiċi dwar l-Immaniġġjar tas-Servizz Pubbliku fid-data li dawn ir-regolamenti jidħlu fis-seħħ, u li tirregola materji li bihom il-Kummissjoni għandha s-setgħa li toħroġ direttivi, li tippreskrivi rekwiżiti jew standards, jew li tieħu azzjonijiet simili, għandha, sakemm ma tkunx f’konflitt ma’ dawn ir-regolamenti, titqies li hija direttiva maħruġa mis-Segretarju Permanenti Ewlieni bi ftehim mal-Kummissjoni għall-finijiet tar-regolament 35.